ตลาดหุ้นเอเชียดีดคืนหลัง “ทรัมป์” ยังเงียบ! ไม่ส่งสัญญาณตอบโต้อิหร่าน
ตลาดหุ้นเอเชียดีดคืนหลัง "ทรัมป์" ยังเงียบ! ไม่ส่งสัญญาณตอบโต้อิหร่าน
ตลาดหุ้นเอเชียดีดคืนหลัง "ทรัมป์" ยังเงียบ! ไม่ส่งสัญญาณตอบโต้อิหร่าน
9 ม.ค. 2563

ผู้สื่อข่าวรายงานว่า ตลาดหุ้นเอเชียเปิดในแดนบวกถ้วนหน้าในวันนี้ เนื่องจากนักลงทุนคลายความกังวลเกี่ยวกับสถานการณ์ตะวันออกกลาง หลังจากประธานาธิบดีโดนัลด์ ทรัมป์ แถลงยืนยันว่า ไม่มีทหารอเมริกันเสียชีวิตจากการที่อิหร่านยิงขีปนาวุธถล่มฐานทัพสหรัฐในอิรัก และไม่ได้ระบุถึงการใช้ปฏิบัติการทางทหารเพื่อตอบโต้อิหร่าน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,530.29 จุด เพิ่มขึ้น 325.53 จุด, +1.40% ดัชนี KOSPI ตลาดหุ้นเกาหลีใต้เปิดวันนี้ที่ 2,182.20 จุด เพิ่มขึ้น 30.89 จุด, +1.44% ดัชนี FBMKLCI ตลาดหุ้นมาเลเซียเปิดวันนี้ที่ 1,593.72 จุด เพิ่มขึ้น 4.62 จุด, +0.29% ดัชนี TAIEX ตลาดหุ้นไต้หวันเปิดวันนี้ที่ 11,889.46 จุด เพิ่มขึ้น 72.36 จุด, +0.61% ดัชนี FTSE STI ตลาดหุ้นสิงคโปร์เปิดวันนี้ที่ 3,262.72 จุด เพิ่มขึ้น 16.83 จุด, +0.52% ดัชนี HSI ตลาดหุ้นฮ่องกงเปิดวันนี้ที่ 28,367.65 จุด เพิ่มขึ้น 279.73 จุด, +1.00% ดัชนี SSE Composite ตลาดหุ้นจีนเปิดวันนี้ที่ 3,082.64 จุด เพิ่มขึ้น 15.75 จุด, +0.51% ดัชนี PSE Composite ตลาดหุ้นฟิลิปปินส์เปิดวันนี้ที่ 7,736.63 จุด เพิ่มขึ้น 0.39 จุด, +0.01% ดัชนี Jakarta Composite ตลาดหุ้นอินโดนีเซียเปิดวันนี้ที่ 6,248.66 จุด เพิ่มขึ้น 22.97 จุด, +0.37%
ทั้งนี้ ประธานาธิบดีโดนัลด์ ทรัมป์ กล่าวแถลงการณ์ต่อชาวอเมริกันเมื่อวานนี้ โดยยืนยันว่า ไม่มีชาวอเมริกันที่เสียชีวิตหรือได้รับบาดเจ็บจากการที่อิหร่านใช้ขีปนาวุธโจมตีฐานทัพสหรัฐในอิรักเมื่อวานนี้ ขณะเดียวกันปธน.ทรัมป์ไม่ได้ระบุถึงการใช้ปฏิบัติการทางทหารเพื่อตอบโต้อิหร่าน แต่จะใช้วิธีการคว่ำบาตรทางเศรษฐกิจ
 
 